கேள்வி: ஸ்ரீகுப்தர் பற்றி விளக்கவும்.
பதில்: ஸ்ரீகுப்தர் (Śri Gupta) (ஆட்சிக் காலம்:கி பி 240- 280)வட இந்தியாவில் குப்தப் பேரரசு நிறுவியர் ஆவார். வடக்கு அல்லது நடு வங்காளம் குப்தர்களின் தாயகமாக வரலாற்று ஆய்வாளர்கள் கருதுகின்றனர். இரண்டாம் சந்திரகுப்தர் மகள் பிரபாவதி குப்தரின் கல்வெட்டுக் குறிப்புகளின் படி, மன்னர் ஸ்ரீகுப்தர், குப்த வம்சத்தை நிறுவியதாக அறியப்படுகிறது. நாளந்தா பல்கலைக்கழகம் பௌத்த சமயக் கல்வி கற்க, சீனாவிலிருந்து வரும் பௌத்த பிக்குகள் தங்குவதற்கான, ஸ்ரீகுப்தர் நாளந்தாவிற்கு அருகில் மிருகசிகாவனம் (Mṛgaśikhāvana) எனும் பௌத்த விகாரை ஒன்று கட்டிக் கொடுத்து, அருகில் உள்ள 40 வருவாய் கிராமங்களையும் இவ்விகாரைக்கு தானமாக வழங்கினார் என, கி பி 690-இல் நாளாந்தாவிற்கு வருகை புரிந்த சீன பௌத்த அறிஞர் யிஜிங் (Yijing) தனது பயணக் குறிப்பில் குறிப்பிட்டுள்ளார்.
கேள்வி: ஸ்ரீகுப்தர் - சமயம் பற்றி விளக்கவும்.
பதில்: ஸ்ரீகுப்தர் வைணவம் சமயத்தைச் சார்ந்தவராக இருப்பினும், தமது இராச்சியத்தில் சைனம் மற்றும் பௌத்தம் நடவடிக்கைகளை ஆதரித்தார்.